Diari Oficial de la Generalitat Valenciana


Sumari del DOGV 5932, del 14-01-2009 (2008/15322)

Informació pública del Pla de Participació Pública que s'integra en l'estudi d'integració paisatgística annex al projecte presentat per a l'ampliació de l'explotació de recursos de la secció a), calcàries, al terme municipal de Pego.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5932

Data del DOGV
:   14-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/15094


Data del document
:   18-12-2008

Organisme emissor
:   Ajuntament de Pego

Tipus de document
:   Informació Pública

Descriptors 

:   * Pego
    * pla d'urbanisme
    * administració local

Informació pública del Pla de Participació Pública que s'integra en l'estudi d'integració paisatgística annex al projecte presentat per a l'ampliació de l'explotació de recursos de la secció a), calcàries, al terme municipal de Pego. [2008/15508]  
L'alcalde president de l'Ajuntament de Pego fa saber que, amb data 15 de març de 2008 i per Resolució d'Alcaldia 1819/2008, s'ha ordenat sotmetre a informació pública el Pla de Participació Pública presentat per la mercantil Arenas Forna, SL, que s'integra a l'estudi d'integració paisatgística annex al projecte presentat per a l'ampliació de l'explotació de recursos de la secció a), calcàries, al terme municipal de Pego, als efectes prevists en l'article 15 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, en relació amb els articles 13, 48, 52 i 57 i concordants, mitjançant anuncis a Ràdio Pego, la publicació en la pàgina web i al tauler d'edictes de l'Ajuntament, així com mitjançant anunci en un periòdic no oficial d'àmplia difusió al municipi i al Diari Oficial de la Comunitat Valenciana.  
L'anomenat pla defineix l'estratègia de participació pública que deu acompanyar tot estudi d'integració paisatgística i la desenvolupa per a cadascuna de las fases del procediment d'elaboració.  
El punt de contacte per a obtenir informació serà l'Ajuntament de Pego, situat a la plaça de l'Ajuntament, 1, de Pego, a les dependències de l'Oficina Tècnica d'Urbanisme i Medi Ambient, en horari d'atenció al públic d'11.00 a 13.30 hores.  
Durant el termini de 20 dies hàbils des de la publicació del present anunci al Diari Oficial de la Comunitat Valenciana els interessats podran consultar el Pla de Participació Pública, tant al citat punt de contacte com a la pàgina web de l'Ajuntament de Pego , així com presentar suggeriments i al·legacions, i emplenar les enquestes que, a través de l'oportú model d'instància, es troben a la seua disposició a l'Ajuntament.  
Així mateix, s'informa al públic interessat que el 15 de gener de 2009, a les 19.00 hores, tindrà lloc una reunió informativa al saló d'actes de la Casa de Cultura de Pego (c/ Sant Domènech, 5), als efectes que per part de la representació de la mercantil sol·licitant s'explique el contingut de l'actuació objecte d'integració paisatgística.  
El que es comunica per a general coneixement.   
Pego, 18 de desembre de 2008.- L'alcalde president: José-Carmelo Ortolá Siscar.